**Oznamy k 28.2.2021**

Vážení príbuzní,

**očkovanie klientov a zamestnancov**, ktorí oň prejavili záujem, proti ochoreniu COVID-19 prebehlo bez komplikácií. Žiadne vážnejšie nežiaduce účinky vakcíny sme v zariadení nezaznamenali. Termín očkovania 2. dávkou vakcíny bude avizovaný zo strany VOS – predpoklad je o 28 dní od prvej vakcinácie.

**Testovanie klientov aj zamestnancov** zariadenia prebieha v zariadení naďalej antigénovými testami podľa odporúčaní MPSVR SR každé 2 týždne, prípadne podľa potreby. K dnešnému dňu nemáme v zariadení žiadny potvrdený prípad pozitivity na COVID-19.

Čo sa týka návštev, **zákaz návštev** v interiéri zariadenia ďalej trvá (s výnimkou paliatívnych klientov). Zariadenie sa riadi podľa aktuálnych usmernení MPSVR SR a podľa COVID AUTOMAT-u nášho okresu. V prípade zlepšenia, resp. zmeny podmienok umožnenia návštev (aspoň v exteriéri za pekného počasia) Vás budem ihneď informovať o podmienkach a návštevy umožníme.

**Platby za sociálnu službu** budú zatiaľ realizované ako doteraz, v prípade zmeny Vás budem včas informovať.

**Informácia k sčítaniu obyvateľstva**

Sčítanie klientov zariadenia ako občanov SR zabezpečíme, formulár za každého klienta odošleme v zákonom stanovenej lehote. Mám za to, že to bude týmto spôsobom jednoduchšie, nakoľko nie každý klient má príbuzných, resp. nie všetci príbuzní majú možnosť elektronickej komunikácie. Pokiaľ by niekto s týmto nesúhlasil a chcel vykonať sčítanie za svojich rodinných príslušníkov sám, dajte mi prosím vedieť.

**Darovanie 2 % dane**

V mene zariadenia si Vás zároveň dovoľujem poprosiť o darovanie 2 % zo zaplatenej dane.

Identifikačné údaje:

Dom Sv. Martina, n.o.

Priehradka 692/6

036 01 Martin

IČO: 36 149 730

Vzor tlačiva vyhlásenia o poukázaní sumy do výšky 2% (3%) zaplatenej dane je dostupný v priestoroch zariadenia (potrebné vyžiadať od službukonajúcej sestry) a tiež na webovej stránke finančnej správy: <https://www.financnasprava.sk/sk/elektronicke-sluzby/verejne-sluzby/katalog-danovych-a-colnych/katalog-vzorov-tlaciv>.

Všetkým zo srdca ďakujem a prajem pevné zdravie.

Riaditeľka zariadenia